Jurkiškės (Geldapė)

Istorija 
Kaimas išsidėtęs Romintos girios pietiniame pakraštyje, į jį subėga keliolika miško kelių ir takų. Nuo seno jame buvo eiguva, o eiguliai kontroliavo miško priskirtą plotą. Tai buvo sunki ir atsakinga tarnyba, 1919 m. rugpjūčio 16 d. nežinomi asmenys kartu su tarnybiniu šunimi nušovė eigulio padėjėją Osvaldą Kuhnertą. Principingo miškininko žūties vietoje pastatytas paminklas. Prie eiguvos išlikę  saugomi valstybės seni ąžuolai ir klevas. Puszcza Romincka – obelisk podleśniczego

Kaimas žinomas nuo 1539 m. Gerkiškių vardu, jame gyveno 2–3 šeimos. 1734 m. buvo šeši valakai žemės ir aštuoni baudžiauninkai bei vienas persikėlėlis zalcburgietis. 1753 m. minimas Jorkiškių vardu, 1780 m. veikė mokykla. 1895 m. buvo 322 gyventojai, beveik visi evangelikai protestantai. 1939 m. suskaičiuoti 335 gyventojai ir 41 ūkis (tame tarpe pusė smulkių – po  0,5–5 ha dirbamos žemės). 1938 m. kaimas pervadintas į Jarkental (), pagal šalia tekančios Geldapės, šioje atkarpoje šaukiamos Jarka, pavadinimą. Po Antrojo pasaulinio karo atkurtas Jurkiškių vietovardis.Jurkiszki Lituanisto Algio Uzdilos nuomone Jurkiškių vietovardis yra lietuviškos kilmės, atsiradęs nuo Jurkaus pavardės. Algis Uzdila. Žemės aidai. Ką pasakoja vietovardžiai       

Artimiausia traukinių stotis yra už kelių kilometrų esančiuose Butkūnuose (). Geležinkelis Geldapė-Tolminkiemis–Gumbinė ėjo ir Jurkiškių laukais, jis buvo vadinamas Kaizerio geležinkeliu, mat Vokietijos kaizeris Vilhelmas II juo keliaudavo į Romintos girią medžiotis elnių. Šiandieną bėgiai nuardyti, Jurkiškėse išliko 1910 m. statytas įspūdingas gelžbetonio tiltas per Jarkos upės slėnį. Apaugęs medžiais ir krūmais jis tapo turistams sunkiai pasiekiamas. Norint tiltą apžiūrėti, geriausia keliauti išlikusia geležinkelio sankasa nuo senosios stoties Butkūnuose.Atrakcje turystyczne powiatu goldapskiego  

 Šaltiniai 

 Nuorodos 
 Padėtis šiuolaikiniame žemėlapyje 

Kategorija:Geldapės apskrities gyvenvietės